Cuneiform Tablet Kt 92/k 530 (AKT 11a 15)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na DAM.GÀR-ri-im qí-bi-ma um-ma a-da-da SIG₅-pí-i-a-šur la-qé-ep ù ba-zi-a-ma 3 ma-na 0.25 GÍN KÙ.GI ku-nu-ki-kà ba-zi-a ub-lam KÙ.GI-kà ni-is-ni-iq-šu-ma 0.5 GÍN KÙ.GI im-ṭí ší-tí KÙ.GI-kà 3 ma-na LÁ 0.25 GÍN 8.25 GÍN.TA ta-dí-in KÙ.BI 24.66666 ma-na 4 GÍN ŠÀ.BA 21 TÚG.ḪI.A SIG₅ DIRI 56 TÚG.ḪI.A qá-ab-li-tum 22 TÚG.ḪI.A ša qá-tim qá-dum ša li-wi-tim ŠU.NÍGIN 1 me-at LÁ 1 TÚG.ḪI.A KÙ.BI-šu-nu 10 ma-na 13 GÍN 2 GÚ 10 ma-na AN.NA ku-nu-ku 15 GÍN.TA KÙ.BI 8.66666 ma-na 30.33333 ma-na AN.NA-ak qá-tim 13.83333 GÍN.TA KÙ.BI 2 ma-na 11 GÍN 5 ANŠE.ḪI.A ṣa-lá-mu KÙ.BI₄-šu-nu 1.66666 ma-na 5 GÍN 19 GÍN KÙ.BABBAR ú-nu-sú-nu ù ú-kúl-ta-šu-nu 1 ma-na 4 GÍN KÙ.BABBAR bé ú-lá-at 2 kà-ṣa-re-en qá-dum lu-bu-ší-šu-nu 15 GÍN KÙ.BABBAR a-na ta-ba-lim a-dí ḫa-ḫi-im ni-dí-in 4 GÍN KÙ.BABBAR té-ṣú-bi₄ ba-zi-a il₅-qé 12 GÍN KÙ.BABBAR wa-ṣí-tam ni-dí-in mì-ma a-nim ku-nu-ki-ni ba-zi-a i-ra-de₈-a-kum